Sari Multala

Sari Susanna Multala (s. 5. heinäkuuta 1978 Helsinki) on suomalainen poliitikko. Hän on Kokoomuksen kansanedustaja vuodesta 2015 ja Orpon hallituksen tiede- ja kulttuuriministeri 20. kesäkuuta 2023 alkaen.  Multala on kaupunginvaltuutettu ja on toiminut Vantaan kaupunginhallituksen puheenjohtajana vuosina 2017–2023. Multala on kilpapurjehduksen kolminkertainen maailmanmestari.

Koulutus 
Multala on suorittanut kauppatieteiden maisterin tutkinnon. Lisäksi hänellä on valmentajan ammattitutkinto Kuortaneen urheiluopistosta.

Politiikassa 
Multala asuu Vantaan Kuninkaanmäessä.  Hänet valittiin Kokoomuksen ehdokkaana Vantaan kaupunginvaltuustoon vuoden 2012 kunnallisvaaleissa ja eduskuntaan vuoden 2015 eduskuntavaaleissa Uudenmaan vaalipiiristä 6 118 äänellä. Vuoden 2019 eduskuntavaaleissa Multala sai 7 724 ääntä ja tuli valituksi jatkokaudelle. Multala on työskennellyt eduskunnassa muun muassa sivistysvaliokunnassa, maa- ja metsätalousvaliokunnassa, ympäristövaliokunnassa, tiedusteluvalvontavaliokunnassa, sekä lakivaliokunnassa.

Urheilu-ura 

Multala kilpaili purjehdusurallaan E-jollissa, optimistijollissa ja Laser Radial -luokassa. Hän edusti Marjaniemen Purjehtijoita ja häntä valmensi vuodesta 2006 lähtien Fredrik Lassenius. Multala oli Suomen purjehdusmaajoukkueen päävalmentajana 2013–2015.

Saavutukset 

 Olympialaiset
 5. 2000 (E-jolla)
 5. 2004 (E-jolla)

 MM-kilpailut
 1. 2001 (E-jolla)
 1. 2009 (Laser Radial)
 1. 2010 (Laser Radial) 
 1. 2010 (Laser Radial)
 2. 2003 (E-jolla)
 2. 2004 (E-jolla)
 2. 2007 (Laser Radial)
 3. 2012 (Laser Radial)

 EM-kilpailut
 1. 2002 (E-jolla)
 1. 2008 (Laser Radial)
 2. 2000 (E-jolla)
 2. 2003 (E-jolla)
 2. 2005 (E-jolla)
 3. 2005 (Laser Radial)

Urheiluun liittyviä luottamustoimia 
Syksyllä 2020 Multala valittiin Suomen Olympiakomitean varapuheenjohtajaksi nelivuotiskaudelle 2021–2024. Sitä ennen hän oli olympiakomitean hallituksessa urheilijoiden edustajana kauden 2016–2020. Multala on ollut valtion liikuntaneuvoston jäsen vuodesta 2015 ja oli sen arviointijaoston puheenjohtaja 2015–2019.  Lisäksi Multala on ollut Kilpa- ja huippu-urheilun tutkimuskeskuksen hallituksessa.

Lähteet

Aiheesta muualla
 
 Sari Multalan henkilökuva Marjaniemen Purjehtijoiden sivuilla
 Sari Multalan henkilökuva ISAF:n sivuilla
 Sari Multalan kotisivut 

Kansallisen Kokoomuksen poliitikot
Nykyiset kansanedustajat
Suomalaiset kilpapurjehtijat
Suomalaiset urheiluvalmentajat
Vantaan kaupunginvaltuutetut
Uudenmaan vaalipiiri
Suomen kulttuuriministerit
Suomen nykyiset ministerit
Vuonna 1978 syntyneet
Elävät henkilöt